Plasmid duwé struktur sirkuler, nanging ana plasmid linear kang bisa tinemu ing mikroorganisme tinamtu, kaya ta Borrelia burgdorferi lan Streptomyces. Plasmid tinemu ing wujud DNA utas ganda kang kasusun dadi superkoil utawa kumparan terpilin. Anane Struktur superkoil amarga enzim topoisomerase gawé sapérangan DNA utas ganda pedhot (ora kaiket) nalika replikasi plasmid. Struktur superkoil bakal njalari DNA plasmid ana ing konformasi kang diarani lingkaran katutup kovalen atau covalently closed circular (ccc), nanging yèn loro utas DNA pedhot, plasmid bakal balik ing kaanan normal (ora terpilin) lan konformasi diarani open circuler (oc). Panemone plasmid wis kawiwitan taun 1887, nalika Robert Koch mublikasikake panalitene ngenani baktèri Bacillus anthracis minangka penyebab lelara antraks.